Publication: Magyar Közlöny
Issue: MK-2010-33 (Year: 2010, Number: 33)
Era: contemporary
Section: 1992. évi XXII. törvény (Mt.)
Paragraph Index: 808

4. Balesetet kiváltó különleges esemény: Azt a szokásos munkafolyamattól eltérõ rendellenes eseményt, rendellenességet kell megnevezni, amely kiváltotta a balesetet. Ha események sorozatáról van szó, az utolsó rendellenességet kell megnevezni (azt, amely idõben legközelebb áll a sérülést okozó érintkezéshez). Balesetet kiváltó különleges esemény: szilánkokkal járó törés, robbanás, munkaeszköz feletti uralom elvesztése, elcsúszás, botlás stb. 4.1. Különleges esemény anyagi (tárgyi) tényezõje: Azt a munkaeszközt, beleértve tárgyat és anyagot kell feltüntetni, amelyet a balesetet szenvedett munkavállaló használt, amellyel érintkezésbe került, és amelynek a meghibásodása, rendellenes állapota a balesetet kiváltotta, illetve amellyel a sérülés összefüggésben van. Ha több anyagi tényezõ kapcsolódik az (utolsó) különleges eseményhez, az utolsó anyagi tényezõt kell megnevezni, vagyis azt, amely idõben a legközelebb áll a sérülést okozó érintkezéshez. Különleges esemény anyagi tényezõje: fúrógép, épületelemek (ajtók, falak) stb.

Source: https://magyarkozlony.hu/hivatalos-lapok/277645a997f40cdd67959c1d54a9184dd235d1be/dokumentumok/58ad5060a8f8ed122bb5018d7096d63b3ca06c51/letoltes